Karácsonyi Vásár - 2011
Országos Ballada-és Mesemondó Verseny
Kriza János Országos Ballada-és Mesemondó Verseny
2011. november 19-én, Sepsiszentgyörgyön, az Anyanyelvápolók Erdélyi Szövetsége, a Napsugár gyermeklap és a Tanügy Minisztérium közös rendezésében Országos Ballada-és Mesemondó Versenyre került sor. Iskolánkból két tanuló vett részt e rendezvényen: Deák Tamara X.B osztályos tanuló balladát, Tamási Noémi XI.A osztályos tanuló népmesét adott elő.
Mindketten becsületesen megállták helyüket az ország különböző rangos iskoláinak, e versenyformában már tapasztalattal rendelkező, versenyzői között.
Tamási Noémit a Mesemondó Versenyen a zsűri dicséretben részesítette.
A Probléma útja
2011. december 9-én a Gimnázium színjátszó csoportja a BEMUGRI, a Kovászna megyei Kökösön lépett színpadra. Az Unitárius Egyházközség ifjúsági csoportjának meghívására a Probléma című előadásunkkal mutatkoztunk be a környékbeli fiatalok és a helybeli érdeklődők előtt. Az esten kökösi, sepsiszentgyörgyi, brassói és kálnoki egyletes fiatalok gyűltek egybe, hogy a székelykeresztúri színjátszókkal együtt töltsék a péntek estét. A színdarab bemutatása után közös vacsorára és egy hangulatos gitárestre, majd hajnalba nyúló bulira is sor került. Köszönjük vendéglátóinknak, a Bíró lelkészi családnak és lelkes ifjúsági csapatuknak a meghívást és a szíves fogadtatást.
76. oldal / 84